Missatge: Més de 20.000 voluntaris esperen recollir aquest divendres i dissabte 3.000 tones de menjar en el Gran RecapteRedacció - 29/11/2013 - 11.16h. Els voluntaris ultimant els preparatius del Gran Recapte d'Aliments. Més de 20.000 voluntaris participen entre aquest divendres i dissabte en el Gran Recapte d'Aliments, organitzat per la Fundació Banc dels Aliments. L'objectiu d'aquesta cinquena edició és superar els gairebé 3 milions d'aliments de llarga durada que es van recollir l'any passat per a famílies necessitades.Per al Gran Recapte s'han habilitat 1.800 punts de recollida d'aliments, principalment en mercats i supermercats, en més de 240 poblacions de tot Catalunya.La responsable de la campanya, Laia Guinjoan, ha lamentat que, malgrat tot aquest esforç, el nombre de beneficiaris és tan gran que els aliments que es recullin només serviran per ajudar les persones necessitades durant dos mesos.Els aliments que es portin als punts de recollida han de ser de llarga durada i portar envasos que, si és sigui possible, no siguin de vidre. Els aliments preferits són oli, llet, llegums i conserves de peix.
Emocions: anticipation
no emotion

Resposta: El Gran Recapte aconsegueix 3.075 tones d'alimentsEls més de 1.900 punts de recollida habilitats en supermercats i mercats de tot Catalunya han tingut una afluència massiva  El Gran Recapte d'Aliments, organitzat pel Banc dels Aliments, ha assolit l'objectiu que s'havia marcat aquest any: arribar a les 3.000 tones de menjar. Aquesta fita ha estat possible gràcies a la participació de milers de ciutadans que han fet les donacions d'aliments i als voluntaris que han fet possible la campanya. El Gran Recapte, va començar divendres, amb el tret de sortida als mercats municipals i va tancar-se ahir al vespre. Encara es pot col·laborar amb la campanya a través de la web.D'altra banda, encara falten sumar les aportacions de les diferents iniciatives impulsades per l'ocasió i les donacions extraordinàries de cadenes de distribució i altres petites recollides que s'han fet arreu del territori.A partir d'ara i fins el 8 de de desembre, centenars de voluntaris del Banc dels Aliments classificaran els productes recaptats. El volum de donacions és tan gran que per raons logístiques la classificació dels aliments provinents de la ciutat de Barcelona es farà a la ZAL-PRAT (Carrer de Ca l'Arana 24-26 del El Prat del Llobregat), en comptes de la seu del Banc dels Aliments, gràcies a la cessió d'una nau de 2.446 m²Per facilitar el transport dels voluntaris hi haurà un servei d'autocars de l'empresa Moventia que enllaçarà la seu del Banc dels Aliments (c. Motors, 122) amb la ZAL-PRAT (c. de Ca l'Arana 24-26 a El Prat del Llobregat)Alguns dels aliments recaptats, que ja han estat classificats, podran començar a repartir-se a les entitats col·laboradores dels Bancs dels Aliments, a partir del dilluns 2 de desembre. Vilaweb
Emocions: no emotion